stanford-oval/wikipedia huggingface dataset:
Göteborgin työväentalo

| Göteborgin työväentalo> Folkets hus i Göteborg |
| --- | --- |
 Talo vuonna 2019, ennen samaan kortteliin valmistunutta pilvenpiirtäjähotellia.
Osoite:  Olof Palmes plats 3
Sijainti:  Göteborg, Ruotsi
Rakennustyyppi:  työväentalo
Valmistumisvuosi:  1949–1956
Suunnittelija:  Nils Einar Eriksson
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Göteborgin työväentalo (ruots. Folkets hus i Göteborg) on Ruotsin Göteborgissa Järntorgetin laidalla sijaitseva työväentalo, joka valmistui vaiheittain vuosina 1949–1956. Sen suunnitteli arkkitehti Nils Einar Eriksson, jonka muita töitä ovat muun muassa Göteborgin konserttitalo ja Park Avenue Hotel.
Työväentalon kylkeen valmistui vuonna 2023 34-kerroksinen ja 115 metriä korkea Draken-hotelli.
Ammattiyhdistysmies Charles Lindleyn rintakuva työväentalon edustalla.
Aiheesta muualla

Kuvia tai muita tiedostoja aiheesta Göteborgin työväentalo Wikimedia Commonsissa
Hannu Artinaho

Hannu Artinaho (s. 1946 Lieksa) on suomalainen taidegraafikko ja taidemaalari. Hän asui ja työskenteli 34 vuotta Raumalla, kunnes muutti Turkuun vuonna 2007. Artinaho on valmistunut Turun piirustuskoulusta 1972. Hän on tehnyt lavastuksia Rauman ja Rovaniemen kaupunginteatterille. Artinaho on saanut muun muassa Valtion vuosiapurahan ja hänet on palkittu esimerkiksi Rauman kaupungin kulttuuripalkinnolla 2006 ja Ruorimies-mitalilla 2002.
Hannu Artinaho debytoi taiteilijana 1969 ja hänen teoksiaan on muun muassa Suomen, Ruotsin ja Puolan valtion kokoelmissa.
Artinaholle myönnettiin taiteilijaeläke vuonna 2014.
Aiheesta muualla

Hannu Artinaho Kansallisgallerian kokoelmissa
Monte Carlo -ralli 1993

|  Monte Carlo -ralli 1993 |
| --- | --- |
 1. osakilpailu 13 osakilpailusta kaudella 1993. 
Ajankohta:  21. – 27. tammikuuta 1993
Pituus:  22 erikoiskoetta, 593,62 km


Palkintokoroke
Voittaja:   Didier Auriol    Bernard Occelli  (Toyota Castrol Team)
Toinen:   François Delecour    Daniel Grataloup  (Ford Motor Company)
Kolmas:   Massimo Biasion    Tiziano Siviero  (Ford Motor Company)
Monte Carlo -ralli 1993 (viralliselta nimeltään 61. Rallye Automobile de Monte-Carlo) oli rallin maailmanmestaruussarjan kilpailu kaudella 1993. Kilpailu järjestettiin 21. – 27. tammikuuta 1993. Kilpailu oli kauden ensimmäinen ja erikoiskokeiden yhteispituus oli 593,62 kilometriä.
Reitti

Kokoontumisajon lähtöpaikat olivat Bad Homburg, Barcelona, Reims, Lausanne ja Torino. Kokoontumisajo päättyi perjantai-iltana Monacoon ja varsinainen ralli alkoi lauantaiaamuna. Col de Turini ylitettiin nyt jo rallin alkajaisiksi, kun se yleensä oli ajettu rallin lopussa. Ensimmäisenä päivänä vietettiin kokoomatauko Dignessä ja illalla saavuttiin yötauolle Aubenasiin. Seuraava yötauko oli Gapissa, mutta lähtöjärjestystä ei muutettu ennen Monacon taukoa maanantai-iltana. Suuri osa tiistaista oli lepoa, sillä rallin viimeinen etappi alkoi vasta hieman ennen puoltayötä ja ralli päättyi aamulla.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Didier Auriol |  Bernard Occelli | Toyota Celica Turbo 4WD (ST185) | 6:13.43 | 0.0 |  |
| 2. |  François Delecour |  Daniel Grataloup | Ford Escort RS Cosworth | 6:13.58 | +0.15 |  |
| 3. |  Massimo Biasion |  Tiziano Siviero | Ford Escort RS Cosworth | 6:16.59 | +3.16 |  |
| 4. |  Kenneth Eriksson |  Staffan Parmander | Mitsubishi Lancer Evo I | 6:31.30 | +17.47 |  |
| 5. |  Juha Kankkunen |  Juha Piironen | Toyota Celica Turbo 4WD (ST185) | 6:32.43 | +19.00 |  |
| 6. |  Armin Schwarz |  Nicky Grist | Mitsubishi Lancer Evo I | 6:39.45 | +26.02 |  |
| 7. |  Olivier Burri |  Christophe Hofman | Ford Sierra Cosworth 4x4 | 6:51.03 | +37.20 |  |
| 8. |  Bruno Thiry |  Stéphane Prévot | Opel Astra | 6:54.08 | +40.25 |  |
| 9. |  Christophe Spiliotis |  Hervé Thibaud | Lancia Delta HF Integrale | 6:56.24 | +42.41 |  |
| 10. |  Jean-Baptiste Serpaggi |  Francis Serpaggi | Ford Escort RS Cosworth | 6:57.58 | +44.15 |  |
Lähde:
Aiheesta muualla

Rally-Maps.com, erikoiskokeet kartalla (englanniksi)
Osakilpailut MM-rallikaudella 1993
Monaco
Ruotsi
Portugali
Kenia
Ranska
Kreikka
Argentiina
Uusi-Seelanti
Suomi
Australia
Italia
Espanja
Iso-Britannia
Rallin maailmanmestaruussarjan Monte Carlon rallit
| --- | --- |
1970-luku:   1973  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008 
2010-luku:   2012  2013  2014  2015  2016  2017  2018  2019 
2020-luku:   2020  2021  2022  2023  2024
Minari

| Minari> 미나리 |
| --- | --- |

Ohjaaja:  Lee Isaac Chung
Käsikirjoittaja:  Lee Isaac Chung
Tuottaja:   Dede Gardner  Jeremy Kleiner  Christina Oh 
Säveltäjä:  Emile Mosseri
Kuvaaja:  Lachlan Milne
Leikkaaja:  Harry Yoon
Pääosat:   Steven Yeun  Han Ye-ri  Alan Kim  Noel Kate Cho  Youn Yuh-jung  Will Patton 
Valmistustiedot
Valmistusmaa:  Yhdysvallat
Tuotantoyhtiö:  A24 (tuotantoyhtiö) Plan B Entertainment
Levittäjä:  A24
Ensi-ilta:   2020-1-2626. tammikuuta 2020 (Sundance)  2021-5-77. toukokuuta 2021 (Suomi)  
Kesto:  115 minuuttia
Alkuperäiskieli:  korea, englanti
Aiheesta muualla
IMDb 
Elonet
AllMovie
Infobox OKNimi-testi OK: 
Minari (kor. 미나리) on vuonna 2020 valmistunut yhdysvaltalainen draamaelokuva, jonka on ohjannut Lee Isaac Chung. Keskeisiä rooleja näyttelevät Steven Yeun, Han Ye-ri, Alan Kim, Noel Kate Cho, Youn Yuh-jung sekä Will Patton. Elokuva kertoo eteläkorealaisesta perheestä, joka koittaa aloittaa uutta elämää 80-luvun Arkansasissa.
Elokuva sai maailmanensi-iltansa Sundancen elokuvajuhlilla 26. tammikuuta 2020, missä se sai loistavan vastaanoton. Elokuvan ensi-iltapäivämäärä Suomessa on 7. toukokuuta 2021.
Minari sai Oscar-palkinnon parhaasta naissivuosasta vuoden 2021 Oscar-gaalassa, tehden samalla Youn Yuh-jungista ensimmäisen korealaisen Oscar-palkitun näyttelijän. Elokuvalla oli myös viisi muuta ehdokkuutta: parhaasta elokuvasta, parhaasta ohjauksesta, parhaasta alkuperäiskäsikirjoituksesta, parhaasta miespääosasta (Yeun), sekä parhaasta musiikista. Se myös voitti Golden Globen parhaasta vieraskielisestä elokuvasta.
Näyttelijät

| 0 | 1 | 2 |
| --- | --- | --- |
|  Steven Yeun  | … |  Jacob Yi   |
|  Han Ye-ri  | … |  Monica Yi   |
|  Alan Kim  | … |  David Yi   |
|  Noel Kate Cho  | … |  Anne Yi   |
|  Youn Yuh-jung  | … |  Soon-ja   |
|  Will Patton  | … |  Paul   |
|  Scott Haze  | … |  Billy   |
|  Jacob Wade  | … |  Johnnie   |
Tuotanto

Ohjaaja Lee Isaac Chung mietti ensi alkuun tekevänsä elokuvasovituksen Willa Catherin kirjasta Antonia-ystäväni, mutta luopui ajatuksesta kuullessaan Catherin aikanaan toivoneen, ettei kukaan koskaan tekisi hänen kirjoistaan elokuvia. Miettiessään miten saisi elokuvassaan parhaiten oman äänensä kuuluviin Chung inspiroituikin kirjoittamaan elokuvan omien elämänkokemustensa pohjalta.
Chung käytti noin vuoden käsikirjoituksen kirjoittamiseen. Oman elämän ja perheen käyttäminen tarinan pohjana oli Chungille paikoin myös vaikeaa, ja häntä pelottikin mitä hänen vanhempansa sanovat kuullessaan elokuvasta. Chung kertoikin heille projektistaan vasta elokuvan kuvausten jälkeen.
Vastaanotto > Arvioita

| 0 | 1 | 2 |
| --- | --- | --- |
Helsingin Sanomat Pertti Avola: 
Hufvudstadsbladet Martina Moliis-Mellberg: 

Ilmestyessään Minari sai valtavan positiivisen vastaanoton. Elokuvasivusto Rotten Tomatoes ilmoittaa 98 prosenttia kriitikoiden arvosteluista myönteisiksi. Sivustolla kehutaan etenkin Steven Yeunin sekä Han Ye-rin roolisuorituksia, ja elokuvaa kutsutaan "intiimiksi" ja "riipaisevaksi".
RogerEbert.comin Matt Zoller Seitz antoi Minarille kolme ja puoli tähteä neljästä ja kutsui sitä "viehättäväksi, ainutlaatuiseksi elokuvaksi". Hän piti Youn Yuh-jungin roolisuoritusta perheen isoäitinä elokuvan parhaana, ja sanoi elokuvan lumoavan katsojansa heti alkuhetkistä lähtien Terrence Malickin elokuvien suuntaan kumartavalla kuvauksellaan ihmisistä, jotka pyrkivät säilyttämään harmonian luonnon kanssa.
Vastaanotto > Ehdokkuuksia

Elokuva sai kuusi Oscar-ehdokkuutta vuoden 2021 gaalassa, mukaan lukien Steven Yeunin ehdokkuus parhaasta miespääosasta, jonka myötä hänestä tuli ensimmäinen aasialais-amerikkalainen ehdokas tässä kategoriassa. Youn Yuh-jungista tuli voittonsa myötä ensimmäinen Oscar-palkittu korealainen näyttelijä koskaan.
Minarin Golden Globe -voitto parhaasta vieraskielisestä elokuvasta herätti keskustelua. Sitä ei kelpuutettu ehdolle parhaan draamaelokuvan kategoriaan, koska sääntöjen mukaan mikä tahansa elokuva, jossa yli 50 prosenttia dialogista on muulla kielellä kuin englanniksi, luokitellaan vieraskieliseksi elokuvaksi. Elokuvaohjaaja Lulu Wang, jonka elokuva Jäähyväiset koki saman käsittelyn vuotta aiemmin, esitti toiveen että amerikkalaisuuden käsite ei jatkossa olisi niin tiukasti englannin kielen määrittelemä.
Päätähti Steven Yeun sai Oscar-ehdokkuuden roolisuorituksestaan.
Harviala (kaupunginosa)

Harvialan sijainti Hämeenlinnassa.
Harviala on Hämeenlinnan 41. kaupunginosa. Se sijaitsee noin viisi kilometriä keskustan kaakkoispuolella, Katumajärven länsirannalla. Harvialassa on suurehko pientaloalue, jonka pääkatuna toimii Rantatie. Lännessä kaupunginosa rajoittuu Harvialantiehen ja sen myötä Käikälään sekä idässä Katumajärveen. Harvialan palveluihin kuuluu päivittäistavarakauppa, ja siellä on myös kaksi uimarantaa, urheilukenttä sekä Katuman tanssilava. Lisäksi Harvialassa sijaitsee esihistoriallinen Mantereen linnavuori, jonka vastinparina Katumajärven vastarannalla Kappolassa seisoo Kappolan linnavuori.
Harvey’s Lake

| Harvey's Lake |
| --- | --- |

Valtiot:  Yhdysvallat 
Paikkakunta:  Caledonian piirikunta, Vermont
Koordinaatit:  44°17′38″N, 72°08′18″W
Mittaustietoja
Pinnankorkeus:  272 m
Pinta-ala:  1,42 km²
Suurin syvyys:  44 m
 fiHarvey's Lake 
Harvey's Lake on järvi Vermontin osavaltiossa, Yhdysvalloissa. Se sijaitsee Caledonian piirikunnassa lähellä Barnetin kaupunkia.
Järvi on nimetty Barnetin varhaisen uudisasukkaan eversti Alexander Harveyn mukaan, ja paikalliset kutsuvat sitä nimellä Harvey's Lake. Virallisesti järvi tunnetaan kuitenkin nimellä Harvey Lake, sillä Yhdysvaltain geologian virasto USGS ei tavallisesti hyväksy heittomerkillisiä genetiivimuotoja maantieteellisiin nimiin.
Suurin osa järven rannasta kuuluu Harvey's Lake Park -puistoon, missä on yleisiä rantoja, piknikkipaikkoja ja yksityinen telttailualue.
Käännös suomeksi
Göteborgin yliopisto

| Göteborgin yliopisto> Göteborgs universitet |
| --- | --- |
 Göteborgin yliopiston päärakennus
 lat. Universitas Gothoburgensis 
 engl. University of Gothenburg 
Motto:  Tradita innovare innovata tradere
Perustettu:  1954
Tyyppi:  julkinen
Rehtori:  Eva Wiberg
Henkilökunta:  6 472 (2019)
Opiskelijoita:  49 150 (2019), 27 251 (FTE)
Sijainti:  Göteborg,  Ruotsi
Sivusto:  www.gu.se
Yliopiston kirjasto
Göteborgin yliopisto (ruots. Göteborgs universitet) on Göteborgin kaupungissa, Ruotsissa, sijaitseva yleisyliopisto.
Se perustettiin vuonna 1891 yksityisten lahjoitusten turvin Göteborgin korkeakouluna. Täyden yliopistoaseman se sai vuonna 1954. Kuningas Kustaa VI Aadolf vihki yliopiston 2. lokakuuta 1954.
Sillä on kahdeksan eri tiedekuntaa, noin 27 250 päätoimista opiskelijaa ja noin 6 472 henkilökunnan edustajaa.
Maailman viidensadan huippuyliopiston Shanghai-yliopistovertailussa Göteborgin yliopisto sai vuonna 2014 sijaluvun 151–200. Se ylsi tällöin Ruotsin viidenneksi korkeatasoisimmaksi yliopistoksi.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston viralliset sivut (ruotsiksi) (englanniksi)
HD 40307

| HD 40307 |
| --- | --- |

Muut designaatiot:  CD +60°1303, GJ 2046, SAO 249388, HIP 27887.
Fyysiset ominaisuudet
Näennäinen kirkkaus:  7,17 mv
Absoluuttinen kirkkaus:  6,63 Mv
Valovoima:  0,23 aurinkoa
Spektriluokka:  K2.5 V
Väri-indeksi:  B-V 0,92  U-B
Lämpötila:  4 977 ± 59 K
Massa:  0,77 ± 0,05 M☉
Pyörimisnopeus:  pyörahdysaika: 48 vrk
Metallipitoisuus:  −0,31 ± 0,03
Astrometriset ominaisuudet
Tähdistö:  Maalari
Rektaskensio (J2000):  5h 54m 4.2409s
Deklinaatio (J2000):  −60° 01′ 24.498″
Etäisyys:  12,8 pc (41,2 valovuotta)
Parallaksi:  77,92 ±1,00 mas
 Näkyy leveysasteiden 30° N  ja 90° S välillä. 
HD 40307 on K2 V -spektriluokan oranssi kääpiötähti Maalarin tähdistössä, noin 13 parsekin (42 valovuoden) päässä meistä. Tähdeltä on löydetty kuusi planeettaa, joista yksi on elämänvyöhykkeellä.
Kesäkuussa 2008 sveitsiläis-ranskalainen tutkijaryhmä julkaisi tiedon kolmen eksoplaneetan löytymisestä tähden ympäriltä. Löytö oli huomattava, sillä kaikkien kolmen planeetan minimimassat, HD 40307 b:llä 4,2 Maan massaa, HD 40307 c:llä 6,9 Maan massaa ja HD 40307 d:llä 9,2 Maan massaa, ovat verraten pieniä ja planeetat luokitellaankin supermaapalloiksi. Itse tähden metallipitoisuus on alhainen, ja sillä ilmenee vain vähän kromosfäärin aktiivisuutta, mikä tekee siitä verraten helpon kohteen planeettojen havaitsemiseksi. Spitzer-avaruusteleskoopin tekemien havaintojen mukaan HD 40307:n ympärillä ei ole merkittäviä määriä pölyä, mikä viittaa oman aurinkokuntamme asteroidivyöhykettä vastaavan rakenteen puuttumiseen.
Planeettalöytö tehtiin ESOn HARPS-instrumentilla. Planeetat määritettiin neljän ja puolen vuoden aikana kerätystä aikasarjasta.
Vuonna 2012 tähdeltä löydettiin kolme "supermaapalloa" lisää, joista yksi, HD 40307 g, sijaitsee elämänvyöhykkeellä. Elämänvyöhykkeellä sijaitseva planeetta on arvioiden mukaan massaltaan noin seitsemän Maan massaa, joten se on "todennäköisesti" kiviplaneetta. Vuoden 2012 planeettalöydöt tehnyttä kansainvälistä tutkijaryhmää johtivat suomalainen tutkija Mikko Tuomi, joka työskenteli Hertfordshiren yliopistossa ja Turun yliopiston Tuorlan observatoriossa, sekä Guillem Anglada-Escude Göttingenin yliopistosta. Havainnoista kertova tutkimus julkaistiin 28. lokakuuta 2012.
Aiheesta muualla

BBC:n uutinen (englanniksi)
ESO:n lehdistötiedote (Arkistoitu – Internet Archive) (englanniksi)
| --- | --- |
Tähdet:  α Pic, β Pic, γ Pic, δ Pic, η2 Pic, 61 Pic, λ Pic, η1 Pic, ζ Pic, ι Pic A, ν Pic, μ Pic, κ Pic, θ Pic, ι Pic B, Kapteynin tähti
Eksoplaneetat:  β Pic b
Mikke Levo

| Mikke Levo> Henkilötiedot |
| --- | --- |
Syntynyt: 28. maaliskuuta 1995 (ikä 29) Orivesi, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  94 kg
Seura
Seura:  ei joukkuetta
Pelaajaura
Pääsarjaura:  2013–
Aik. seurat:  Ilves (SML) LeKi (Mestis) Pyry (S-S) TUTO Hockey (Mestis)
Mikke Erno Sylvester Levo (s. 28. maaliskuuta 1995 Orivesi) on suomalainen jääkiekkopuolustaja.
Ura > Maajoukkueura

| Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Maa:   Suomi> Miesten jääkiekko. |
| --- | --- | --- | --- |
|  Hopeaa | Piešťany 2012 | jääkiekko |  |
Levo pelasi alle 18-vuotiaiden Ivan Hlinkan muistoturnauksessa vuonna 2012, jolloin hän voitti hopeaa. Levo putosi viimeisten joukossa alle 20-vuotiaiden MM-joukkueesta vuoden 2015 turnaukseen.
Pelityyli

TUTOn entisen urheilutoimenjohtajan Elmo Aittolan mukaan Levo on mitään pelkäämätön kova puolustaja, joka pitää huolen joukkueensa maalinedustasta. Aittolan mukaan Levolla pysyy myös kiekko mukana ja hän tekee sillä hyviä valintoja. Levo itse on kuvaillut olevansa "ronski ja kaikkien vihaama vasen pakki".
Muuta

Levo harrasti omien sanojensa mukaan noin kymmenenvuotiaaksi asti jalkapalloa.
Harpagojuuret

| Harpagojuuret |
| --- | --- |
 Harpagojuuri (Harpagophytum procumbens)
Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Lamiales
Heimo::  Seesamikasvit Pedaliaceae
Suku::  Harpagojuuret Harpagophytum  DC. ex Meisn. (1840)
Tyyppilaji
  harpagojuuri (Harpagophytum procumbens) (Burch.) DC. ex Meisn. 
Katso myös
   Harpagojuuret Wikispeciesissä   Harpagojuuret Commonsissa 
Infobox OKNimi-testi OK: 
Harpagojuuret (Harpagophytum) on seesamikasveihin kuuluva afrikkalainen kasvisuku. Siihen kuuluu kaksi lajia, harpagojuuri (Harpagophytum procumbens) ja Harpagophytum zeyheri. Ne esiintyvät alkuperäisenä Afrikan eteläosassa, muun muassa Angolassa, Sambiassa, Botswanassa, Zimbabwessa, Mosambikissa, Namibiassa ja Etelä-Afrikassa.
Harpagojuurilla on sukkulenttinen juurakko, josta kasvaa yksivuotisia suikertavia varsia. Kukat ovat torvimaisia ja monivärisiä, vaaleanpunaisia, torven sisältä valkeita ja kellertäviä. Hedelmät ovat erikoisenmuotoisia puutuneita kotia, joissa on ankkurimaisia vankkoja okia.
Aiheesta muualla

Finto: Kassu – Kasvien suomenkieliset nimet: Harpagophytum
Hatlamminmäki

Hatlamminmäki on Riihimäen ja Hausjärven kuntien rajalla sijaitseva mäkialue. Se on geologisesti hyvin muodostunut kalliosydäminen moreenimäki. Geologisten arvojensa takia se on arvokas maisemansuojelualue. Hatlamminmäellä sijaitsee sekä Riihimäen että Hausjärven kunnan korkein kohta. Riihimäen puolella korkein kohta on 165,4 metriä merenpinnasta ja Hausjärven puolella 169 metriä.
Hatlamminmäellä on näkyvillä Yoldiameren aikainen muinaisrantavyöhyke. Se muodostui noin 10 000 vuotta sitten, kun jäätikkö suli ja Baltian jääjärvi muuttui Yoldianmereksi. Mäenrinteessä on myös useita jään kuljettamia siirtolohkareita.
Hatlamminmäen metsä on pääosin tuoretta kangasmetsää, joka suonreunan lähellä on 60-80-vuotiasta. Mäen rinteissä kasvaa ruohokasveista runsaasti oravanmarjaa, metsätähteä, käenkaalia, metsä- ja kangasmaitikkaa, kultapiiskua, lillukkaa, valkovuokkoa ja talvikkeja. Hatlamminmäellä on myös kyiden talvihorrospaikka. Alueen lintutiheys on tavanomainen. Pesivistä lintulajeista Hatlamminmäellä yleisimpinä esiintyvät pajulintu, peippo, metsäkirvinen, punarinta, laulurastas, punakylkirastas, mustarastas, talitiainen, sinitiainen, kuusitiainen, hölmötiainen ja puukiipijä. Harvinaisempina lintulajeina esiintyvät pyrstötiainen, pikkukäpylintu ja pohjansirkku.
Hatlamminmäki liittyy Riihimäen arvokkaimpaan luontokohteeseen Hatlamminsuohon. Valtio omistaa lähes koko Hatlamminmäen metsäalueen sekä yhteensä noin 82 hehtaarin kokoisen alueen Hatlamminsuosta. Hatlamminmäki on SL-merkinnällä varustettu suojelualue.
Hanjin

| Hanjin |
| --- | --- |

Perustettu:  1. marraskuuta 1945
Toimiala:  monialayhtymä
Tytäryhtiöt:  Korean Air Hanjin Shipping
Kotisivu:  www.hanjin.co.kr
Infobox OKVirheellinen NIMI-arvo: 
Konttilaiva Hanjin Vienna Hampurissa.
Hanjin Group on eteläkorealainen monialayhtymä. Hanjin Group on hallintoyhtiö, joka omistaa Hanjin Shipping -varustamon ja siihen sisältyvän Hanjin Logistics -yhtiön, sekä vuonna 1969 hankitun Korean Air (KAL) -lentoyhtiön. Hanjin on Senator Lines -varustamon pääomistaja ja yhdessä (Hanjin-Senator) varustamot ovat maailman seitsemänneksi suurin konttivarustamo.
Historiaa

Hanjin aloitti toimintansa toisen maailmansodan lopulla 1. marraskuuta 1945. Alussa sen suurin asiakas oli Yhdysvaltain armeija, jonka tarvikkeiden kuljettamisesta Koreaan ja Vietnamiin se huolehti. Yhtiö solmi tärkeän sopimuksen Yhdysvaltain kahdeksannen armeijan kanssa marraskuussa 1956. Toisen sopimuksen se allekirjoitti maaliskuussa 1966 kaikkien Vietnamissa olevien yhdysvaltalaisten joukkojen kanssa; sopimus koski sekä maa-, meri- että ilmavoimia. Marraskuussa 1969 Hanjin aloitti konttien kuljettamisen solmien sopimuksen Sea Land Servicen kanssa. Hanjin avasi ensimmäisen konttialueensa alle vuotta myöhemmin, syyskuussa 1970, Pusanin satamassa.
Lähi-itä oli yhtiön laajenemiskohteena 1970-luvun loppupuolella. Yhtiö allekirjoitti sopimuksen kuwaitilaisen Shuwaikin sataman kanssa syyskuussa 1977, saudi-arabialaisen Dammamin sataman kanssa maaliskuussa 1979 ja samassa maassa olevan Jeddan sataman kanssa toukokuussa 1980.
Maaliskuussa 1990 Hanjin laajentui kuorma-autoliikenteeseen ja varastoalalle ostamalla Korea Freight Transport Companyn. Kaksi vuotta myöhemmin, kesäkuussa 1992, yhtiö aloitti pienten pakettien jakelun ja lähettipalvelun perustamalla Hanjin Express -yhtiön. Hanjin aloitti laivojen lastaamisen ja lastien purun Long Beachin ja Seattlen satamissa yhdessä yhteistyökumppaninsa Total Terminals Inc:n kanssa elokuussa 1992. Tammikuussa 1993 yhtiö aloitti konttien junakuljetukset Pusanin ja Uiwangin välillä. Toukokuussa 1995 yhtiö kuljetti viljaa Pohjois-Koreaan.
Noteeratut tytäryhtiöt

Hanjin Heavy Industries
Hanjin Shipping
Hanjin Transportation
Korea Airport Service
Korean Air
Meritz Investment Bank
Tytäryhtiöt

Cyber Logitec
Dongyang Fire & Marine Insurance
Hanil Country Club/Hanil Leisure
Hanjin Information System & Telecommunication
Hanjin Logistics
Hanjin Travel Service
Hankuk Aviation University
Inha University
Inha University Hospital
Jeongseok Education Foundation
Jeongseok Enterprise
KAL Catering
Keoyang Shipping
Korea Engineering Consultant
Korea French Banking
Senator Lines
TOPAS-Total Passenger Service System
TRAXON-Global Logistics System Korea
Hassan Sesay

Hassan Sesay on seuraavien henkilöiden nimi:
Hassan Sesay, sierraleonelainen jalkapalloilija
Hassan Koeman Sesay, sierraleonelainen jalkapalloilija
Hassan Mila Sesay, sierraleonelainen jalkapalloilija
Issa Hassan Sesay, sierraleonelainen sotilaskomentaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hassan Sesay”, voi hakea sivunnimihaulla, laajalla sivunnimihaulla tai tekstihaulla.
Hassan Nazemi

| Hassan Nazemi> Henkilötiedot |
| --- | --- |
Syntynyt: 1977
Kansalaisuus:   Iran
Kyokushin-ottelija
Pituus:  183 cm
Paino:  105 kg
Vyöarvo:  3. dan
| Mitalit> Maa:   Iran.Miesten kyokushin.World Open  | Mitalit> Maa:   Iran.Miesten kyokushin.World Open  | Mitalit> Maa:   Iran.Miesten kyokushin.World Open  | Maa:   Iran> Miesten kyokushin. |
| --- | --- | --- | --- |
|  Hopeaa | Isesaki 2004 | avoin |  |
| EM-kilpailut  | EM-kilpailut  | EM-kilpailut  |  |
|  Hopeaa | Varsova 2005 | superraskassarja |  |
Hassan Nazemi (s. 1977) on iranilainen karateka, joka saavutti Kyokushinin IKO Matsushima-liiton MM-hopeaa 2004. Hän saavutti myös EM-hopeaa 2005 hävittyään loppuottelun Aleksander Ibragimoville.
Hassan Moumen

| Henkilötiedot |
| --- | --- | --- |
Syntymäaika: 1. marraskuuta 1957 (ikä 66)
Syntymäpaikka: Sefrou, Marokko
Seura
Seura: –
Tehtävä: Päävalmentaja
Valmennusura
 ?–2008 2008–2009 2009: Chabab Massira FUS de Rabat Marokon maajoukkue
Hassan Moumen (s. 1. marraskuuta 1957 Sefrou) on marokkolainen jalkapallovalmentaja ja entinen jalkapalloilija. Hänet nimitettiin heinäkuussa 2009 Marokon maajoukkueen väliaikaiseksi valmentajaksi. Hänen paikkansa otti Eric Gerets. Sitä ennen Moumen valmensi muun muassa Chabab Massiraa ja saavutti Marokon cupissa hopeaa FUS de Rabatin joukkueessa.